වවුනියාව, සෙට්ටිකුලම - අරවිතෝට්ටම් ප්‍රදේශයේදී අද (21) උදෑසන වන අලි ප්‍රහාරයකින් පුද්ගලයකු ජීවිතක්ෂයට පත්ව තිබෙනවා.සෙට්ටිකුලම පොලිසිය පැවසූවේ මෙලෙස ජීවිතක්ෂයට පත්ව ඇත්තේ සෙට්ටිකුලම, මැණික්ෆාම් ප්‍රදේශයේ පදිංචි 50 හැවිරිදි පුද්ගලයකු බවයි.මියගිය පුද්ගලයා පළතුරු වෙළඳාමෙන් ජීවත්වන පුද්ගලයකු වන අතර පලු කැඩීමට ගිය අවස්ථාවේදී මෙලෙස වන අලි ප්‍රහාරයට ලක්ව ඇති බවයි අප වාර්තාකරු සදහන් කළේ.